Fit-18 ta' Lulju 2018, l-ambaxxaturi tal-UE kkonfermaw il-qbil li ntlaħaq bejn il-presidenza Awstrijaka u l-Parlament fil-11 ta' Lulju biex jiżdied il-baġit tal-programm ta' appoġġ għal riformi strutturali (SRSP). Il-programm ta' appoġġ għal riformi strutturali kellu suċċess kbir, u ffinanzja aktar minn 300 proġett f'24 stat membru mindu ġie stabbilit. Għalhekk iddeċidejna li nappoġġaw aktar programmi u nżidu l-baġit tul is-sentejn li ġejjin. Hartwig Löger, ministru għall-finanzi tal-Awstrija, li bħalissa għandha l-presidenza tal-Kunsill L-SRSP ġie stabbilit fl-20 ta' Mejju 2017 biex jgħin lill-istati membri jimplimentaw ir-riformi strutturali, b'baġit inizjali ta' €142.8 miljun. Skont il-qbil politiku li ntlaħaq mal-Parlament, il-pakkett finanzjarju ddedikat għall-programm ser jiżdied minn €80 miljun, u jilħaq total ta' €222,8 miljun. Dan il-baġit għandu jiġi ssupplimentat minn trasferimenti volontarji ta' bejn wieħed u ieħor €80 miljun. L-istituzzjonijiet tal-UE qablu wkoll li l-SRSP jista' jintuża biex jappoġġa r-riformi strutturali bħala parti mit-tħejjijiet tal-istati membri biex jissieħbu fiż-żona tal-euro. Dan ser jikkomplementa l-għan inizjali tal-programm li jgħin biex jappoġġa l-implimentazzjoni ta' riformi bil-għan li jingħata sostenn lit-tkabbir fil-kuntest tal-governanza ekonomika tal-UE, kif ukoll ir-riformi strutturali b'inizjattiva proprja. Passi li jmiss: It-test issa ser jgħaddi għall-finalizzazzjoni mill-ġuristi lingwisti. Il-Parlament mistenni jivvota dwar it-test finali f'Settembru. L-adozzjoni mill-Kunsill u l-pubblikazzjoni fil-ĠU għandhom isiru ftit wara. Paġna web tal-Kunsill dwar il-programm ta' appoġġ għal riformi strutturali